Opetussuunnitelma

= Opetussuunnitelma = ==

EDUTOOL -maisteriohjelman laajuus on 120 opintopistettä, ja se koostuu
 * kieli-, viestintä- ja orientoivista opinnoista 5 op
 * kasvatustieteen syventävistä opinnoista 80 op
 * muista opinnoista 0-10 op
 * oman kiinnostuksen mukaan valittavista sivuaineopinnoista 25-35 op (//**joko**// yhden sivuaineen perusopinnot 25 op sekä 10 op muita opintoja **//tai//** yhden sivuaineen aineopinnot 35 op)

Lisätietoa tutkinnon rakenteesta ja pääaineopinnoista liitteenä olevasta EDUTOOL-opetussuunnitelmasta. Lisätietoa sivuaineopinnoista täältä.

= Opintojen sisältö = EDUTOOL-maisteriohjelmassa perehdytään uusimpaan tutkimustietoon oppimisen prosesseista sekä siihen, miten tätä tietoa voidaan hyödyntää koulun ja työelämän oppimisympäristöissä. Teknologian keskeisenä roolina on mahdollistaa oppimista ja rikastaa vuorovaikutusta. Opiskelussa korostuvat oppimisen itsesäätely, yhteisöllinen tiedonrakentaminen sekä tiederajat ylittävät lähestymistavat. Oppimisen asiantuntijuus on ensisijaisesti tiedon yhteisöllistä tuottamista, jakamista ja verkostoitumista. Lisäksi se on tapa toimia ja ratkaista ongelmia erilaisissa haastavissa tilanteissa. Kummassakin edellytetään yksilön vahvoja oppimisen taitoja, joiden ymmärtäminen ja kehittäminen ovat ohjelmassa keskeistä.

= Opintojen toteutus = Opinnot toteutetaan kahden vuoden aikana pääasiassa lähi- ja verkko-opetuksena. Lähiopetusta järjestetään arkipäivisin, pääaineopinnoissa keskimäärin 3-4 päivänä kuukaudessa. Pääaineen lähiopetuksen aikataulutuksessa huomioidaan opiskelijaryhmän toiveita mahdollisuuksien mukaan.

Opiskelu on monipuolista ja vaihtelevaa, ja asioita työstetään paljon pienryhmissä. Opinnoissa hyödynnetään teknologisia sovelluksia ja ohjelmia (mm. wikejä, blogeja, Skypeä, Twitteriä, Slidesharea yms.) sekä yksilöllisiä ja yhteisöllisiä työtapoja. Osa opetuksesta toteutetaan kansainvälisissä tiimeissä englanniksi. Tavoitteena ovat asiantuntijuudelle tyypilliset toimintamallit, jolloin opiskelu sijoittuu aitoihin tilanteisiin ja tarpeisiin. Keskeistä on myös opiskelijoiden aktiivinen osallistuminen sisältöjen tuottamiseen ja niiden arviointiin.

Kunkin pääaineen opintojakson opiskeluun liittyy aina oma erillinen verkkoympäristönsä, johon pääsee siirtymään Pääaineen opinnot -sivulta.